อ่อนเพลีย จากการทำงานหนักพักผ่อนน้อย กรดไหลย้อน ภาวะหลังคลอด ควรทานอะไรหรือควรทานเกลือแร่ไหมคะ พอดีตอนนี้อาการเหมือนจะวูบค่ะ
สวัสดีค่ะ อาการอ่อนเพลีย คล้ายจะวูบอาจเกิดจาก น้ำตาลในเลือดต่ำจากการรับประทานอาหารได้น้อย การดื่มน้ำน้อย พักผ่อนไม่เพียง ภาวะกรดไหลย้อน อาจทำให้แสบร้อนกลางอก หายใจไม่สะดวกร่วมด้วยได้ สาเหตุอื่นๆเช่น ภาวะซีด หัวใจเต้นผิดจังหวะ ทำให้มีอาการคล้ายจะวูบได้เช่นกันควรไปพบแพทย์เพื่อตรวจหาสาเหตุที่แน่ชัดต่อไป หากยังมีอาการเป็นมากต่อเนื่อง หรือมีอาการวูบคล้ายจะเป็นลมร่วมด้วยเบื้องต้นพักผ่อนให้เพียงพอ 8-10 ชั่วโมงต่อวัน ดื่มน้ำวันละ 1-2 ลิตร รับประทานอาหารให้ตรงเวลา ถ้ามีอาการให้รีบนั่งพักในที่อากาศถ่ายเท งดการออกแรงหนักๆไปก่อน